Der blev uddelt skulderklap til dem, der har gjort noget særligt i det forgangne år, da Frederikshavn Kommune holdt prisfest i Det Musiske Hus.

Med mere end 200 nominerede, frivillige, børn, unge, forældre, trænere og ledere var med til at skabe en fest, da Frederikshavn Kommunes foreningsliv i samarbejde med byrådet, hyldede og hædrede årets flotteste præstationer ved Årets Prisfest 2018. Prisfesten fandt sted i Det Musiske Hus i Frederikshavn, og det er femte gang, at der uddeles hæderspriser til nogle af dem, der har ydet en særlig indsats, har gjort noget specielt for andre eller har haft succes i deres sport og idræt. Prisoverrækkelsen sker på baggrund af borgernes og foreningernes indstillinger og talenternes sportslige præstationer i 2017. Priserne uddeles af Kultur- og Fritidsudvalget, Integrationsrådet og Sundhedsudvalget, og arrangementet er tilrettelagt i samarbejde med Frederikshavn Ungdoms Fællesråd og Idrætssamvirket i Frederikshavn kommune. Rigtig mange foreninger, frivillige og ildsjæle gør en forskel, og glæden og samværet spiller lige så stor en rolle som sejr og succes. Derfor bliver der hvert år uddelt Godt Gået Priser, en Integrationspris, en Sundhedspris, en frivillighedspris, en pris som Årets Hold, Årets Leder, Årets Individuelle Præstation og Årets Kulturtalent. Der var rosende ord til alle, der bidrager som dygtige ledere, trænere eller frivillige, fordi de hver dag året rundt gør et enestående stykke arbejde ude i foreningerne, fra idræt til musik og fra spejder til film og teater. Samtidig lød opfordringen til de tilstedeværende om at tage historierne om de mange flotte resultater - skabt i klubberne, i byen, i kommunen - med sig ud i verden, og bringe dem videre. - I Frederikshavn Kommune har vi et unikt foreningsliv, og på idrætsområdet har både amatøridrætten og eliteidrætten rigtig gode kår. Tilsammen udgør vores foreningsliv en stærk konstruktion. Der er både plads til det sociale og til samværet. Overalt bliver vi mødt med krav og står over for store udfordringer, men i foreningslivet er der tale om lutter gode kræfter. Der trives glæden, og det fællesskab som opstår, når man dyrker idræt og andre aktiviteter sammen med andre er en vigtig del af hverdagen. Det skal vi huske, når vi - alle sammen - som ambassadører for vores hjemstavn, fortæller de gode historier om der, hvor vi kommer fra. Det fundament vi står på, og det vi er skabt af. Vi er sammen om at give kommunens børn og unge de bedste forudsætninger for at kunne udfolde deres talenter og interesser. Det fortjener et skulderklap. Og det fortjener at blive fortalt, siger borgmester i Frederikshavn Kommune, Birgit S. Hansen. Herunder kan du se alle modtagerne af årets hæderspriser: Frivillighedsprisen: Etableringshjælp til voldsramte kvinder ved Josefine Bõrjesson Sundhedsprisen: Fitnessbanden ved Søren Christensen Integrationsprisen: John Vinther Rasmussen Café Danish Søren Jacobsen Årets Ungleder: Magnus Falden, Østervrå GF Årets individuelle præstation: Josephine Kærsgaard, Frederikshavn Skøjteforening Årets Lederpræstation: Christian Mose Sørensen, Skagen Idræts Klub Årets holdpræstation: Vendsyssel Elite Badmintons ligahold Årets Kulturoplevelse: Frederikshavn Blackhawks, Landsstævne i Floorball Godt Gået Prisen: Daniel Tsion Josephine Kærsgaard Amalie Borup Camilla Poulsen Knud Jensen Bent Poulsen Ole H. Madsen Jan H. Andersen Helena Julie Bjerregaard Rusbjerg Jeff Mølholt Lucas G. Davidsen Jonas Nielsen Mads Pedersen Andreas Haven Daniel Svenningsen Julian Schlegel Katrine Frahm Kasper Larsen Janni Kristensen Anna Glinvad Krogh Karl Emil Søe Andersen Louise Østergaard Isabella R. Fischer Nikoline Stellan Anne Farum Liv Kroll Dalsgaard Majken Brunø Karoline Porsmose Olesen Lærke Kolind Anderson Laura De Fries Lærke Maigaard Nanna Sørensen Katrine Kammann Andersen Lasse Majland Mathias Hørby Jensen Benjamin Veldgaard Sørensen Jesper Schmidt Rasmus Larsen Michael B. Olesen Frederik Nielsen Kasper Kajgaard Mette Janum Linkhusen Martin Brovn Nielsen Christian Kongsbak Dreier Mikkel Bertelsen Katrine Westmark Nils Christensen Alberte Rasmussen Emil Nielsen Jelmer Scholten Sigrid Scholten Niels Skovsgaard Amalie Bonde Beck Mikkel Bonde Beck Anne V Jensen Mads V Jensen Marie Nielsen